JohanHeinsen/ENO huggingface dataset:
Kiøbenhavns Postrytter, 1794-06-13
J Fredags fremstod Hertugen af Bedford i Overhuset, og Hr. For i Underhuset med en nye og bitter Dadde over Krigsystemet og Ministrenes Forhold. De giennemgik den nærværende Krigs hele Historie med alle der forefaldne Seyere og Nederlage, og drog deraf den Slutning, at det Maal, Ministeriet ved at føre og fortsætte denne Krig, havde foresat sig, var aldeles uopnaaeligt, ja at man maatte befrygte Landets totale Ruin, dersom Ministrene holdt fremdeles fast ved dette System. J Nederlanden var man siden Feldttogets Aabning gaaet længer tilbage end frem; thi i Stedet for at trænge ind i det Jndre af Frankerige, kunde de Allierte jo ey engang hindre Fienden fra at bemægtige sig deres egne Grændsepladser og at trænge ind paa østerrigsk Grund. De i Vestindien gjorte Erobringer geraadede vel de brittiske Tropper til Ære, men efter det nu gieldende System lovede de ingen varig Fordeel, da de blot ved en Fredsunderhandling maaskee kunde komme i nogen Betragtning. -Hr. For paa stod videre, at Krigens Fortsættelse var aabenbar at ødsle med Landets Blod og Formue, at Frankerige var tilbøyelig til Fred, og at Engeland, hvorledes det end gik, dog aldrig vilde tabe noget ved at sætte et Forsøg paa Underhandlingerne desangaaende. Tilsidste foreslog han og Hertugen en heel Række af Resolutioner, som alle gik ud paa at dadle de Kongelige Ministre, at erklære deres Planer for uretfærdige og uudførlige, og at formaae Kongen til at tage saadanne Forholdsregler, som kunde bidrage til en hastig Fred. – Ministrene og deres Talsmænd erklærede reent ud, at der med den nærværende Regiering i Frankerige ey kunde sluttes nogen sikker Fred. Det executive Conseil, med hvilket man i forrige Aar skulde underhandlet, blev fem Maaneder derefter guillotineret. Deres Eftermænd havde havt samme Skjebne. Og Robespierre og Barrere havde blot derved reddet deres egne Hoveder, at de fik opoffret deres Ven og Medregent Danton. – Efter en lang Debatte blev da Fredsforslagene som sædvanligen forkastede, i Overhuset med 113 Stemmer imod 12 og i Underhuset med 208 imod 55.
Kiøbenhavns Postrytter, 1794-06-13
Nederelden, den 7 Junii. Den 2den hujus døde Hs. Høyfyrstl. Durchl. den regierende Hertug til Mecklenburg-Strelitz i sit 57de Aar. Hans ældste Broder, Hertug Carl Ludewig Frederich, følger ham i Regieringen.
Kiøbenhavns Postrytter, 1794-06-13
Det i Gaar udspredte Rygte, at Keiseren forlader den Nederlandske Armee, bliver nu i adskillige Beretninger. fra Haag bekræftet, med det Tillæg, at Allerhøystsamme har den 30te May tiltrædet Reysen fra Brüssel til Wien, men ventes om en føie Tid tilbage til Armeen igien.
Kiøbenhavns Postrytter, 1794-06-13
Altona, den 9 Junii. Følgende krigerske Tildragelse paa vor fredelige Strøm er en saa stor Sieldenhed, hvor udlodig den end faldt ud, at den ikke bør forties, siden den i mere end 75 Aar er den eneste i sit Slags. Den 28de f. M. seylede en Americaner, der, for i Nødsfald at kunne giøre en Algierer Modstand, havde væbnet sig med 12 Kanoner, herfra ned ad Elven og forbi det Stader Vagtskib, som signalerede ham med to blinde Skud. Dette, som forekom Americaneren besynderligt, havde den Følge, at han misforstod Signalet; han ansaae det nemlig for en Salut, og besvarede den altsaa paa lige Maade. For at giøre ham Tingen forstaaeligere, fik han to andre alvorligere Skud igiennem hans Seil og Tougverk. Denne i hans Tanker fiendtlige Opfordring troede han, at han, for at redde sit Flags Ære, ogsaa burde fiendtligen besvare. Han gav altsaa ey allene Vagtskibet to Skud igien, og paa samme Maade som han havde faaet dem; men da han siden ved en god Vending saae sig skudfrie, affyrede han sit hele glatte Lag paa Vagtskibet, og gik derpaa sin Vey, i Selskab med en Landsmand, som havde givet sig under hans Escorte, En armeret Baad med 20 Mand, som blev sendt efter ham, maatte gaae tilbage med uforrettet Sag, siden den resolverte Americaner havde gjort de alvorligste Anstalter til at skyde Baaden i Grund.
Kiøbenhavns Postrytter, 1794-06-13
Kiøbenhavn, den 13 Junii. Under Dato Frederichsberg Slot den 30te May er udgaaet en Forordning, som fastsætter, at uægte Børns Mødre skulle være berettigede til at beholde og opfostre deslige Børn, og at de dertil skulle nyde Bidrag, i Penge, af Fædrene, m.v.
Kiøbenhavns Postrytter, 1794-06-13
Den 30 April d. A. er Ritmester Christian Ramus ansat til Told og Cumsumtions Jnspecteur i Odense; Consumtions Jnspecteuren i Odense Henrich Vogt til Told- og Consumtions=Casserer sammesteds, Consumtions Betienten i Odense Niels Kastrup til Over Told og ConsumtionsBetient der paa Stedet; Toldbetienten Søren Rohde og Toldcontrolleuren Johan Henrich Jansen i Odense til Over=Told- og Consumtionsbetient ved Odense Fiord. Den 7 Mai er Copiisten i det jydske Told- og Consumtions=Contoir, Marcus Faye, udnævne til Fuldmægtig sammesteds, Studenten Hans Adam Kroll Hansen til Copiist udi bemeldte Contoir, og Toldbetienten i Sponvigen, Niels Wisløff, til Toldbetient ved Langesunds Toldsted.
Kiøbenhavns Postrytter, 1794-06-13
Da 11te Junii Termin nu er forhaanden, at Liv Renterne af de i Aarene 1747 og 1757 allernaadigst oprettede Liv-Rente-Societeter blive udbetalte, saa vilde vedkommende Jnteressentere behage, deres forfaldne LivRenter, Onsdagen den 11te Junii førstkommende, fra Klokken 9 til 1 om Formiddagen, og saaledes de efterfølgende Søgnedage, Løverdagen allene undtagen, dog i det længste inden Maanedens Udgang, at lade i General Post Amtet afhente, og de Fraværende deres Commissiovarer med fornøden Fuldmagt forsyne. General PostAmtet den 6te Junii 1794.
Kiøbenhavns Postrytter, 1794-06-13
J Tallotteriets 704 Trækning her i Staden udkom i Tirsdags følgende Nummere: Den Kongelige Hof- og Stats-Calender for Aaret 1794. kan nu tilkiøbs bekommes i det Kongelige Bogtrykkerie, uindbunden for 4 Mk. 4 s., og hæftet 4 Mk. 8 s.; ligeledes kan og bekommes den aarlige Samling af de i Aaret 1793 udkomne Kongelige Forordninger, Placater &c., hvorudi findes saavel de her, som de i Slesvig=Holsteen trykte, Exemplaret for 5 Mk.
Kiøbenhavns Postrytter, 1794-06-13
Godt Maculatur=Papiir er tilkjøbs at bekomme i det Kongelige Bogtrykkerie for 5 Mk. Riiset.
Kiøbenhavns Postrytter, 1794-06-16
Kiøbenhavns No. Aar an, atskilling, Junis. Post-Tidender. lidt, denne lads Mandagen, den 16 Junii. Heraf udgives ugentlig 2de Stykker, ved P. M. Hopsiner.
Kiøbenhavns Postrytter, 1794-06-16
Mayland, den 24 May. J Turin har man opdaget en afskyelig Sammenrottelse, hvori nogle Tusinde af denne piemontesiske Hovedstad have havt Deel, da de med de franske Commissarier i Mont Blane Departementet vare blevne enige om, den 26de efter et aftalt Signal at bemægtige sig saavel Tøy huset som Citadellet og den hele Kongelige Familie, til hvilken Ende Republicanerne havde forsynet Egnen deromkring med alle Slags Vaaben. Man har ogsaa hos Hovedmændene for Sammenrottelsen forefundet en stor Deel Geværer, hele Kasser fulde af Kokarder, og en Mængde Papirer, som oplyse den førte forræderske Correspondence. Et Brev med en tvetydig Addresse, som hændelseviis faldt en retskaffen Borger i Hænder, skal have været Anledning til denne Sammenrottelses lykkelige Opdagelse. Mange Personer af høy Stand ere allerede arresterte, og man opdager hver Dag flere. Vores Erkehertug Ferdinand har detacheret et Corps, Croater til Turin, for at beskytte den Kongelige Familie, som det vilde været ude med, hvis Forræderiet var blevet udført.
Kiøbenhavns Postrytter, 1794-06-16
Wien, den 31 May. De med en fra Petersborg ankommen Coureer indløbne Depecher ere strax sendte til Keiseren. Efter Sigende skal disse Depecher indeholde et for vort Hof meget behageligt Project, saafremt det kan bestemme sig til, med den i Gallizien staaende Armee at medvirke til den pohlske Jnsurrections Standsning. Man paastaaer, at Keyserinden lader fra det Jndre af hendes Stater 100000 Mand marchere imod Pohlen. Den preussiske Minister, Marquis Lucchesini, er nu i Begreb med at afgaae til hans Monark i Sydpreussen. Greve Wurmser, er for sine bekiendte locale Kundskabers Skyld, sendt til Rhinarmeen igien.
Kiøbenhavns Postrytter, 1794-06-16
J Semlin opkjøbe Tyrkerne alt det Krudt og Kugler, de kunne faae. At de giøre sig megen Umage for at til vexle sig Keyserlige Mynter, foraarsager stor Opmærksomhed. Det Rygte, at der ogsaa i Kaminieck er udbrudt en Jnsurrection, og at den russiske Besætning var forjaget derfra, er til dette Øyeblik ikke bekræftet.
Kiøbenhavns Postrytter, 1794-06-16
Basel, den 31 May. Det hedder nu her, at Kongen af Sardinien har med sin hele Familie og Monsieur (Greven af Provence, maattet, formedelst Franskmændenes hurtige Progresser i Jtalien, hovedkulds forlade sin Residence i Turin, og at de allerede ere ankomne til Zürch.
Kiøbenhavns Postrytter, 1794-06-16
Ved den franske Armee skal man, af Mangel paa Heste, have begyndt at sætte Stude for Bagagevognene. -
Kiøbenhavns Postrytter, 1794-06-16
Slottet Jours uformodentlige Jstandsættelse gav Anledning til det Rygte, at det parisiske Convent vilde flytte til Besancon; men dette Rygte er aldeles ugrundet.
Kiøbenhavns Postrytter, 1794-06-16
Warschau, den 2 Junii. Hidtil have Hovedmændene for Revolutionen af 3die May 1791, som opholdt sig udenlands og kaldte sig la Societet de la liberte & degalite, holdet Advocaten Bars som deres Charge d'Affaires hos Conventet i Paris. Nu har det nye store Raad udnævnt denne Bars til sin befuldmægtigede Gesandt hos Conventet, og giver ham i Commission, at skaffe Fyrstinde Lubomirsky, hvis Henrettelse formedelst hendes Svangerskab var blevet opesat, paa frie Fod. Bemeldte Raads Anmodning til Conventet i denne Anledning er underskrevet af alle dets Lemmer, og udfærdiget under dets nye Segl. At alle de otte Personer, af hvilke dette store National-Raad for nærværende Tid bestaaer, ere lutter Adelsmænd, og have hver sine 4 Assistente, har foraarsaget megen Sensation. Hertil kommer, at Zakrewsky er ansat for sin Livstid, de andre syv skulle derimod efterhaanden afløses til bestemte Tider. Da nu alle Lemmerne af Municipalitetet ere udelukte fra denne Ære, saa knurrer man ey allene temmelig høyt derover, men denne Misfornøyelse gav endog i disse Dage Anledning til et Opløb udenfor Finantspræsidenten Kolontais Huus, som tilsidst blev saa alvorligt, at Vagten maatte kaldes til Hielp. Aarsagen dertil var, at Kolontai havde skaffet hans Vertinde, Grevinde Humiecta, det Reysepass, som Municipalitetet havde nægtet hende. Og det forsamlede Folk vilde ey lade sig tilfredsstille, førend Grevinden igien havde tilbageleveret Passer, og Kolontan havde forsikkret. at hun skulde forblive i Warschau.
Kiøbenhavns Postrytter, 1794-06-16
Alle Forfatterne til vore periodiske Blade bleve allerede den 17de Mai opfordrede til at imodsige og berigtige enhver i de udenlandske Aviser indrykket falsk Efterretning, Pohlen angaaende.
Kiøbenhavns Postrytter, 1794-06-16
Greve Tyskiewiet, som den Grodner Rigsdag udnævnte til Gesandt i Petersburg, og hvis Cavallerer og Cancellie allerede er sendt derhen, er endnu her, og gaaer formodentlig nu ikke videre. De Adjutante, man har givet Kongen, ere ey allene hos og om ham Dagen igiennem, men sove ogsaa i hans Værelse om Natten. Kongens Broder, Fyrste Primas, har nu ganske forladt sit Palais, og er flyttet til Kongen paa Slottet. Kongen kan aldeles intet udrette, og tør neppe spørge til Militairet. Man skal imidlertid have ladet ham forstaae, at man, naar han vilde forholde sig roeligen, vilde give ham den tilbørlige Respect.
Kiøbenhavns Postrytter, 1794-06-16
Biskoppen fra Wilna, Fyrste Massalinsky, skal derved være sluppet fra Galgen, at man ansaae ham for Candidat til Daarekisten.
Kiøbenhavns Postrytter, 1794-06-16
Manheim, den 4 Junii. Endnu have Franskmændene ey forladt Germersheim; de synes meget mere at ville sætte sig ret fast der, for at beskytte de Queichske Linier, hvor de have forskandset sig for Alvor. Tydskerne staae lige over for dem, og have ligeledes opkastet Forskandsninger, for at være belavet paa at møde ethvert Angreb, da det har sine Vanskeligheder, saa ligefrem at attaquere Fienden.
Kiøbenhavns Postrytter, 1794-06-16
London, den 6 Junii. Ved den overordentlig brillante Cour paa St. James i Forgaars, i Anledning af Kongens 57de Geburtsdag, har Hs. Majestæt mundtligen erklæret Hoffet: at Admiral Howe, efter de indløbne Depecher, havde faaet den franske Flaade i Sigte, at hans forudsendte Skibe allerede havde indhentet den franske Arriere-Gaarde, og at der følgeligen var stort Haab om at erholde en fuldkommen Seyer over den fiendtlige Flaade".
Kiøbenhavns Postrytter, 1794-06-16
Efter de nyeste Beretninger skal dette Haab imidlertid være blevet svækket. Det lader nemlig, som Admiral Howe ey har kunnet bringe Franskmændene til Bataille, og at disse, deres Overmagt uagtet, have gjort alt mueligt for at undgaae Attaquen. – Den franske Flaade skal være 30 Linieskibe og 15 Fregatter, den engelske derimod kun 24 Linieskibe og 10 Fregatter stærk.
Kiøbenhavns Postrytter, 1794-06-16
J Forgaars Aftes bragte en Officeer fra Howes Flaade Admiralitetet den Efterretning, at Linieskibet Andacious, som havde været i Træfning med et Linieskib af den franske Flaade, var beskadiget indløbet i Plymouth; og at man, da dette Skib forlod den Howiske Flaade, hvert Øyeblik ventede en Bataille, som dog ikke siden har fundet Sted. At Franskmændene have opbragt saamange engelske Skibe, anseer man som en Hovedaarsag til Assecurancernes Fald. For 6 Procent til Vestindien ere vel over hundrede Skibe afseglede, uden at oppebie Convoy.
Kiøbenhavns Postrytter, 1794-06-16
Af de to hollandske Fregatter Waaksamheit og Alliantzie, som tilligemed 46 Coffardieskibe bleve tagne af tre franske Fregatter, skal den ene have havt en betydelig Sum i rede Penge ombord. Dog vurderer man det hele Forliis ikke til meere end en halv Million Pund Sterling; thi de fleste Lissabonner Skibe vare blot ladte med Salt. Hoffets Pragt ved Kongens Fødselsdags Celebration i Forgaars var hartad ubeskrivelig. Allene Dronningens Hovedpynt skal have været forsynet med Juveler til 150000 Pund Sterlings Værdie.
Kiøbenhavns Postrytter, 1794-06-16
J dette Øyeblik erfares fra Weymouth, at Fregatten Hebe har bemægtiget sig en fransk Fregat paa 26 Kanoner og 12 franske Coffardieskibe.
Kiøbenhavns Postrytter, 1794-06-16
Haag, den 7 Junii. Til den store Conference, som i Mastricht skal holdes angaaende en forandret Operationsplan for den øvrige Deel af dette Aars Feldttog, have allerede Lord Cornwallis, Lord Malmesbury, og den preussiske Cabinetsminister Greve von Haugwitz, indfundet sig. Fra Hollands Side ventes Baron van Kinkel at bivaane denne Kongres At Keiseren ogsaa skulde have foresat sig at reyse til Mastricht, er et blot Rygte, som trænger til Bekræftelse. Efter mundtlige Beretninger have Franskmændene i Bataillen den 3die hujus været 60000, de Allierte derimod ikkun 30 til 40000 Mand stærk. For denne Bataille saae det virkeligen farligt ud. Fra Dinant, som Fienden havde bemægtiget sig, truedes Namur, hvorfra man kappedes om at flygte. - Ogsaa Provindsen Luxemburg er nu igien Franskmændene qvit. Den Keyserlige General Blankenstein er rykket frem fra det Trierske, og har besat de af General Beaulien forladte Positioner; hvorimod de Trierske Grændser igien dækkes af et tilstrækkeligt preussiske Corps.
Kiøbenhavns Postrytter, 1794-06-16
Fra Schweiz meldes, at de nærværende Handels Connexioner med Frankerige vil bringe store Penge ind i Landet, men at Levnetsmidlerne imidlertid stige til en umaadelig Priis.
Kiøbenhavns Postrytter, 1794-06-16
Cleve, den 7 Junii. J vor Dags Avis læser man følgende fra Paris: "at Ludvig den Syttende bærer i sit Fængsel den røde Hue, og at Arbeidslønnen for de Skoe, han syer, betales ham i lutter Sous-Stykker af Klokkemetal; at hans Søster er meget udtæret, og syer Skjorter til Armeen; at man regner Antallet af de Arresterte i Paris allene til 30000, og over hele Frankrige til 600000 Personer; at der hver Dag aabnes 33 Skuespilhuse i Paris, at Gaderne vrimle af utugtige Qvindfolk, at de Convendeputertes Maitresser ere udpyntede med Juveler, at Robespierre vel ikke saa egentligen selv har skrabet Midler sammen, men at National-Skatkammeret, hvori der er 600 Millioner rede Penge, dog er i hans Magt; at man paastaaer, der er dobbelt saamange Assignater i Circulation, som der er decreteret, at man i Paris havde begyndt at frygte for de allierte Armeer, men at Conventet, ifald disse Armeer skulde trænge sig frem til Paris, vilde selv ødelægge Hovedstaden, og flygte paa hiin Side Loire &c.
Kiøbenhavns Postrytter, 1794-06-16
Berlin, den 10 Junii. Med en her i Dag ankommen Coureer har man den Efterretning, at Kongen den 6te har angrebet og slaget General Kosciusko. Man veed ogsaa allerede, at Jnsurgenterne have mistet 11 Kanoner, og at meere end 1000 Mand ere gjorte til Fanger. Nærmere Detail ventes Nederelden, den 13 Junii.
Kiøbenhavns Postrytter, 1794-06-16
Efter Breve fra Frankfurt, er Hs. Keyserlige Majestæt i Løverdags passeret bemeldte Stad, for at gaae videre til Wien.
Kiøbenhavns Postrytter, 1794-06-16
De nyeste Breve fra Floren melde, at man der den 26de Mai havde med en Stafette den Efterretning, at Staden og Fæstningen Bastia, paa Øen Corsica, havde overgivet sig ved Capitulation til Engelskmændene. Allerede den 22de havde den engelske Brigantine Speedy bragt til Livorno det Nyt, at to franske Commissarier vare den 21de komne ombord paa Admiral Hoods Flagskib, for at slutte Capitulationen om Overgivelsen, og at Skydningen fra begge Sider var i denne Anledning ophørt.
Kiøbenhavns Postrytter, 1794-06-16
Da Posten fra Nederlandene atter ey har medbragt franske Breve, saa fattes vi nu i alt 4 Poster directe fra Paris, nemlig fra 23de, 26de, og 30te Mai, samt 2den Junii.
Kiøbenhavns Postrytter, 1794-06-16
Efter et Rygte fra Frankfurt skal det i Strassburg see meget tvetydigt ud. Man har hørt Stormklokkerne og Allarmskud. Garnisonen bestaaer, som man veed, af nogle faa Batailloner Frievillige, da de fleste Vagter besættes af Borgerne.
Kiøbenhavns Postrytter, 1794-06-16
En churpfalzisk Raad, som forstaaer sig paa Hydrostatiken, har i Frankfurt paa Prent søgt at bevise, at Fæstningen Landau med faa Bekostninger og i en gandske kort Tid kan ved Oversvømmelse erobres.
Kiøbenhavns Postrytter, 1794-06-16
Kiøbenhavn, den 16 Junii. Den 6 Junii er Auscultanten von Eggers ved den Holstenske Regiering i Glückstadt udnævnt til virkelig RegieringsRaad; Cancelliesecretair Hammerich til Cancellist i Expeditions-Contoiret i det tydske Cancellie, og den første Copiist, Christian Sick, ved bemeldte Cancellie til Cancellist.
Kiøbenhavns Postrytter, 1794-06-16
Den 13de er Raadmand Rode i Altona udnævnt til Vice Borgemester
Kiøbenhavns Postrytter, 1794-06-16
Meteorologiske Observationer. Barom. Therm.
Kiøbenhavns Postrytter, 1794-06-16
Vinden. 9 Junii. 27. 10. 9. 10 Varme. N. V. II S. V. Uvis. N. V. S. V.
Kiøbenhavns Postrytter, 1794-06-16
Udi afvigte Uge fra den 7de Junii til den 14de dito ere i denne Kongelige Residence-Stad copulerede 13 Par. Fødte Drenge 33, Piger 34, tilsammen fødte 67. Døde Mænd 17, Qvinder 7, Drenge 14, Piger 9, af følgende Sygdomme: Brystsyge 6. Fald 1. Feber 1. Forraadnelses=Feber 1. Hidsig Feber 1. Jnflamation 5. Kopper 4. Krampeslag 1. Orm 1. Skiørbug 1. Slag 11. Slag i Hovedet 1. Tandpine 1. Tænder 1. Tærende Syge 7. Uangivne Svagheder 3. Vattersoet 1. Tilsammen døde 47. Ere saa 20 flere fødte end døde.
Kiøbenhavns Postrytter, 1794-06-16
Den Kongelige Hof= og Stats-Calender for Aaret 1794. kan nu tilkiøbs bekommes i det Kongelige Bogtrykkerie, uindbunden for 4 Mk. 4 s., og hæftet 4 Mk. 8 s.; ligeledes kan og bekommes den aarlige Samling af de i Aaret 1793 udkomne Kongelige Forordninger, Placater &c., hvorudi findes saavel de her, som de i Slesvig Holsteen trykte, Exemplaret for 5 Mk.
Kiøbenhavns Postrytter, 1794-06-16
Fra Pressen er udkommet: Forsøg til Femte Christians Historie, som en Jndledning til Fierde Frederichs ved Etatsraad Høyer, af N. D. Riegels. Dette Forsøg faaes tilkjøbs hos de Herrer Boghandlere Agent Gyldendal, Buch, Poulsen og i det Høyffnerske Contoir, samt hos enhver af bemeldtes Commissionairer, for 1 Rdlr. 4 Mk. paa Trykpapiir og 2 Rdlr. 1 Mk. paa Skrivpapiir.
Kiøbenhavns Postrytter, 1794-06-20
Kiøbenhavns en Aar. No. duun, Juul, tenant. Post-Tidender, som beboelse. tillinFredagen, den 20 Junii. Heraf udgives ugentlig 2de Stykker, ved P. M. Hopfiner.
Kiøbenhavns Postrytter, 1794-06-20
Alessandria, den 15 May. J Forgaars hidkom Erkehertug Ferdinand fra Mayland. Greven af Provence, som var kommet nogle Timer i Forveien, havde en geheim Samtale med ham; hvorefter han i Gaar reyste til Parma, for at gaae videre til Spanien. – J Dag har man her arresteret to Genuesere, hos hvilke man har fundet Breve til de franske Convent-Commissarier i Nizza og vor Armees Cantonnerings Plan.
Kiøbenhavns Postrytter, 1794-06-20
Genua, den 24 May. Efter Conventets Ordre har den her residerende franske Gesandt bekiendtgjort alle herværende franske Søefolk, hvorledes de under to Aars Galeystraf have ufortøvet at forføye sig til Toulon, for at tage Tieneste paa den Flaade, som der giøres seylfærdig. – Siden den 7de er her ankommet 60 Skibe, hvoriblant 50 med Kornvarer og 3 franske Kapere fra Nizza.
Kiøbenhavns Postrytter, 1794-06-20
Petersburg, den 26 May. J det sydlige Rusland, paa Øen Taman, er der pludseligen udbrudt et ildsprudende Bierg, som kaster sine Flammer 30 Favne høyt. Herr Pallas vil paa sin forehavende Reyse til Caucasus tage dette Phænomen i Øyesyn.
Kiøbenhavns Postrytter, 1794-06-20
Ved den stærke Sydostvind steeg Newafloden her den 30te April saa høyt, at den satte den nedre Deel af Staden under Vand. – Paa en kort Tid er der kommet en Mængde Skibe til vore Havne, hvorved Handel og Skibsfart have faaet ligesom nyt Liv.
Kiøbenhavns Postrytter, 1794-06-20
Alle Udlændinge, som i denne Tid komme til Rusland, blive saavel paa Grændserne som i Søehavnene og ved Toldstæderne nøye examinerte.
Kiøbenhavns Postrytter, 1794-06-20
Paris, den 2 Junii. Revolutionsdagen i Forgaars, den 31te May, paa hvilken Dag Biergpartiet i Conventet vandt en fuldkommen Seyer over det moderate Partie, blev høytideligst celebreret af Jacobinerne. De sendte ogsaa i denne Anledning en Deputation til Conventet, for paa nye at forsikkre det om deres Bistand. - Den fra Vendee tilbagekomne 35te Division af Nationalgensdarmeriet, som for største Deelen havde hiemme i St. Antons-Forstaden, har ogsaa i disse Dage mødt for Conventet, og der hørt det Decret, at de havde gjort sig fortiente af Fædrenelandet. Bourdons Forslag, at der skulde gives hver Mand 400 Livres til en nye Klædning, blev ikke bevilget. Den siden den 16de Mai fra Brest udløbne store Flaade bestaaer af 25 Linieskibe og 30 deels Fregatter deels Corvetter. Om Bord paa Hovedskibet (Bierget, paa 130 Kanoner) ere Convendeputeret Jean Bon St. Andre og Contreadmiral Villaret, som Commandeur en Chef. De 3 andre Tredækkere i denne Flaade ere Terrible paa 120, og Republicain og Revolutionaire, hver paa 110 Kanoner. Til disse 25 Linieskibe skal der paa Høyden af Quessant fra Cancalebayen endnu støde 11 Linieskibe, hvorved Flaaden saaledes bliver 36 Linieskibe stærk. Efter Breve fra Brest viiste Besætningen fra den første til den sidste det meest uforfærdede Mod.
Kiøbenhavns Postrytter, 1794-06-20
J et Brev fra General Dugommier, dateret Hovedqvarteret ved Collioure den 17de Mai, som i Forgaars blev læst for Conventet, meldes dette: "Vi staae endnu for Collioure og Port Vendre. Vort Skyds giør Mirakler, og Breschen er allerede anseelig. J Gaar Aftes Klokken 11 gjorde Spanierne et Udfald med 3000 Mand, for at bemægtige sig vort Artillerie, men maatte efter en haardnakket Kamp med et Forliis, fire Gange saa stort som vores, trække sig tilbage. (Altsaa maae den Barcellonger Efterretning over Jtalien, at Franskmændene vare fordrevne fra Collioure, have været falsk).J de sidste tre Dage er der atter quillotineret over 30 Personer, hvoriblandt Greve Latour Donnet, den forrige Skatmester Ferrupan, og den forrige Generalforpagter Simonett.
Kiøbenhavns Postrytter, 1794-06-20
Stockholm, den 6 Junii. Generalconsul von Skuldebrand i Algier har med Deyen truffet en Forening, i Følge hvilken Sverrig herefter, Stedet for de sædvanlige Præsenter, betaler ham aarlig 20000 Daler.